
2.1  
Το υποστύλωμα είναι το κυριότερο αντισεισμικό δομικό στοιχείο σε ένα έργο και τα τσέρκια το χρησιμότερο στοιχείο του υποστυλώματος. Σε κάθε υποστύλωμα διακρίνουμε τις  κρίσιμες (σε σεισμό) περιοχές και την ενδιάμεση περιοχή.
 Η επικάλυψη c του σκυροδέματος στα υποστυλώματα κυμαίνεται μεταξύ 2,5 και 3,5 εκατοστά. Ο οπλισμός του υποστυλώματος αποτελείται από ‘συνδετήρες (τσέρκια)’ και από   ‘διαμήκεις ράβδους’.
2.2  
Το πέδιλο είναι το βασικό στοιχείο της θεμελίωσης ενός κτιρίου. Τα φορτία όλου του κτιρίου συγκεντρώνονται στα υποστυλώματα και τα υποστυλώματα να μεταφέρουν μέσω των πέδιλων στο έδαφος.  Το πέδιλο αποτελείται από δύο μέρη από το ‘κουτί’ και από τον ‘κώνο’. Ο κώνος συνδέεται με το υποστύλωμα στο σημείο του ‘λαιμού’ του πέδιλου. Στη βάση του πέδιλου τοποθετείται οπλισμός σε μορφή ράβδων που αποτελεί την ‘εσχάρα’ του πέδιλου. Κάθε ράβδος της εσχάρας έχει ένα ανεστραμμένο άγκιστρο το λεγόμενο ‘αυτί’ σε κάθε άκρο.
Η συνδετήρια δοκός ενώνει τα πέδιλα με σκοπό την ισχυροποίηση τους τόσο για τα κυρίως φορτία όσο και για τα σεισμικά φορτία. Η συνδετήρια δοκός οπλίζεται όπως και μία δοκός ορόφου αλλά η όπλιση της συνδετήριας δοκού είναι απλούστερη.
